Diari Oficial de la Generalitat Valenciana


Sumari del DOGV 6494, del 04-04-2011 (2011/3606)

RESOLUCIÓ de 9 de març de 2011, del secretari autonòmic de Justícia, per la qual s'acorda la inscripció de la baixa registral de la Fundació de la Comunitat Valenciana per a la Promoció de les Arts Contemporànies.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3606


Data del document
:   09-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 9 de març de 2011, del secretari autonòmic de Justícia, per la qual s'acorda la inscripció de la baixa registral de la Fundació de la Comunitat Valenciana per a la Promoció de les Arts Contemporànies. [2011/3606]  
Vist l'expedient de fusió, mitjançant la creació d'una nova fundació, de la Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció dels Arts Contemporànies, resulten els següents,  
  
Fets  
  
Primer. Amb data del Registre General d'Entrada de 25 de juny de 2010, va ser presentada sol·licitud de no oposició a la fusió de la Fundación de la Comunitat Valenciana de les Arts Escèniques i la Fundació de la Comunitat Valenciana per a la Promoció dels Arts Contemporànies, per a la creació de la Fundación de la Comunitat Valenciana de las Artes.   
  
En aqueix sentit, en data 24 de juny de 2010, Vicente Puchades Martí, secretari del Patronat de la Fundació de la Comunitat Valenciana de les Arts Escèniques, certifica l'adopció, per unanimitat, de l'acord de data 23 de juny de 2010, del Patronat, pel qual s'aprova la fusió de la Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció dels Arts Contemporànies, mitjançant la creació d'una nova fundació.  
  
Igualment, en data 24 de juny de 2010, Vicente Puchades Martí, secretari del Patronat de la Fundació de la Comunitat Valenciana per a la Promoció dels Arts Contemporànies, certifica l'adopció, per unanimitat, de l'acord de data 23 de juny de 2010, del Patronat, pel qual s'aprova la fusió de la Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció dels Arts Contemporànies, mitjançant la creació d'una nova fundació.  
  
  
Segon. Reunida la Comissió de Protectorat, en data 20 de desembre de 2010, es va informar favorablement la no-oposició a la fusió de les esmentades fundacions, després de la qual va ser dictada l'oportuna Resolució de data 22 de desembre de 2010, del secretari autonòmic de Justícia, de la Conselleria de Justícia i Administracions Públiques, per la qual es resol la no oposició del Protectorat de Fundacions a la fusió, mitjançant la creació d'una nova fundació, de la Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció de les Arts Contemporànies.   
  
Tercer. Mitjançant el Decret 214/2010, de 23 de desembre, del Consell, (DOCV 27.12.2010) es va autoritzar la fusió entre les esmentades fundacions, Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció dels Arts Contemporànies, per a la creació de la Fundació de la Comunitat Valenciana de les Arts.  
En el dit Decret s'estableix que la nova Fundació de la Comunitat Valenciana de les Arts assumirà la totalitat dels drets i obligacions de què foren titulars les fundacions que es fusionen, sent el seu capital fundacional la resulta de la suma dels capitals fundacionals de les fundacions fusionades.  
  
Quart. Els acords descrits en el fet primer, així com els Estatuts de la fundació resultant, van ser protocol·litzats mitjançant l'escriptura de fusió de fundacions, que va autoritzar el notari de l'Il·lustre Col·legi de València, Antonio Chapa Blasco, el 15 de febrer de 2011, amb el número 111 del seu Protocol.   
  
Cinqué. Mitjançant la Resolució de 7 de març de 2011, del secretari autonòmic de Justícia, de la Conselleria de Justícia i Administracions Públiques, per la qual es va resoldre la inscripció en el Registre de Fundacions de la Comunitat Valenciana de la fusió de la Fundació de la Comunitat Valenciana de les Arts Escèniques i la Fundació de la Comunitat Valenciana per a la Promoció de les Arts Contemporànies, mitjançant la creació de la Fundació de la Comunitat Valenciana de les Arts.  
  
  
Fonaments de dret  
  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, i que li corresponent al conseller/a la titularitat del Protectorat, sense perjudici de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
  
Quart. La Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, regula en l'article 24 la fusió de les fundacions sotmeses al seu àmbit d'aplicació en els termes següents:  
  
«1. El Patronat d'una fundació podrà acordar la fusió de la mateixa amb una altra o altres fundacions. Per a això es requerirà:  
a) Que resulte convenient per als interessos de la mateixa i que no ho haja prohibit el fundador.  
b) L'acord de les fundacions interessades, el qual haurà de ser notificat al Protectorat, que podrà oposar-se per raons de legalitat i mitjançant un acord motivat.  
2. La fusió podrà realitzar-se:  
a) Per l'absorció per una fundació d'una altra o altres que s'extingeixen, la qual cosa haurà de constar en escriptura pública.  
b) Mitjançant la creació d'una nova fundació, a què es transmetran, en bloc, els patrimonis de les fusionades que s'extingeixen, i que haurà d'instrumentar-se en escriptura pública.  
3. Les escriptures esmentades en els apartats a i b de l'apartat anterior s'inscriuran en el Registre de Fundacions de la Comunitat Valenciana.»  
En atenció als motius exposats i vistos, la Constitució, la Llei 8/1998, de 9 de desembre, la Llei 50/02, de 26 de desembre, el Decret 139/2001, de 5 de setembre, del Govern Valencià, i la altres normativa de pertinent aplicació, resolc:  
Inscriure en el Registre de Fundacions de la Comunitat Valenciana la baixa registral de la Fundació de la Comunitat Valenciana per a la Promoció de les Arts Contemporànies (345V).  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
  
València, 9 de març de 2011.- El secretari autonòmic de Justícia p. d. (Resolució 30.07.2010): Jorge Cabré Rico.